Wet en wanorde | SkalkSkryf
Storietyd uit China »
Wet en wanorde
November 8, 2012 deur Louwie Vreemde wêreld, nog vreemder as jy ´n dag in in die teenwoordigheid van die bewakers van reg en geregtigheid in die hof moet deurbring.
Ma beleef so ´n dag. Gaan ter ondersteuning van ´n vriendin hof toe. Dié moet gaan getuig teen ´n kassier van PieknPyn wat haar kredietkaart gesteel en terstond meer as R4,000.00 se goeters gaan “piek” het op vriendin se pyn.
Twee speurders getuig ook teen die skelm. Transpireer dat sy reeds drie vorige veroodelings oor kaartbedrog teen haar het, gepleeg van Pietersburg tot Potch tot iewers in die Vrystaat. Eerste probeerslag steel sy iets soos R500, toe weer R1000 en elke keer meer, tot hierdie keer se meer as R4000.
Sy erken skuld. Saak word nogmaals uitgestel vir vonnisoplegging later eendag. Of gaan hulle eers kyk of daar nie vir haar iewers ´n hoë pos in die regbank of polisie is nie?
Ergste is, die swart sowel as die wit speurders wat die saak ondersoek het (een van die bank en een van PnP) sê daar sal moontlik weer niks van die saak kom nie. Hulle beweer hulle werk hulle gatte af om skelms te vang en voor die hof te sleep, en dan wissel daar geld onder die togas deur en die skelms loop vry uit die hof uit. Hulle sê baie misdadigers lag al vir hulle as hulle hulle vang, want hulle weet hulle sal nie tronk toe gaan nie.
Terwyl Ma en Vriendin wag vir hulle saak om voor te kom, sit hulle en luister na ´n ander saak wat aan die gang is.
´n Jong swart man staan terreg op aanklag dat hy gyselaars met ´n vuurwapen aangehou het. Dit was ´n gesteelde wapen. Hy het nie ´n lisensie om ´n wapen te besit nie. Hy word skuldig bevind, maar die regter vind versagtende omstandighede in die feit dat a) niemand in die voorval beseer is nie en b) die man nou ´n goeie werk het. Hy kry net ´n ernstige waarskuwing en ´n opgeskorte vonnis.
Die werk wat hy nou het: Hy is ´n gewapende sekuriteitswag iewers!!!
Is so tragies as die geval Jeremy Gauntlett, volgens berig een van die land se voorste regsgeleerdes en ´n “beelddraer van die hoogste regsetiek”, maar wat nie goed genoeg vir die RDK is om in die Wes-Kaapse regbank aangestel te word nie.
Die keuse val eerder op prokureur Nape Dolamo, ´n man wat al 26 keer by die prokureursorde van die noordelike provinsies (PONP) verkla is.
Nou vra ek jou. Wat word?
Mark Matousek skryf in sy boek ‘Ethical Wisdom” in die gedeelte oor narsisme dat; “it can not be denied that oppressed groups have a tendency to fuel their own narcissistic defenses, and engender in-group loyalty, by vilifying their purported oppressors.”
En Vaknin sê, die verhouding tussen “humiliation (percieved or real) and narcissistic aggression is volatile and dangerous” ; hoofsaaklik weens die “gap between reality and (the group’s) grandiose fantasies, between actual inferiority and a delusional sense of superiority.”
Die tragedie (en die dodelike gevaar) lê daarin dat wit en swart in hierdie bedroefde land van ons aan hierdie delusies van grootsheid en meerderwaardigheid ly.
Daar is ´n mega gebrek aan empatie, en ´n oordonderende drif tot selfgelding. Intussen word die regstelsel stadig maar seker weggekalwe soos erosie wat die vrugbare grond wegkalwe om barre rots- en klipskeure te ontbloot waar niks behalwe onkruid ooit weer sal groei nie.
Is tyd dat ons ´n manier vind om die ‘vagus nerve” van die gepeupel te stimuleer om groter hoeveelhede oksitosien in die bloedstroom los te laat (die “Vagus nerve” dit het niks met seks te doen nie! Het te doen met “mirror neurons”) Dit veroorsaak glo ´n gevoel van “elevation” en wek in ons die begeerte om beter mense te word en beter lewens te ly. (Beter in die sin van moreel-eties beter, nie bling BMW of Nkandla beter nie.)
Daar is natuurlik mense wat glo drink en rugby is ´n beter opsie!!
Posted in Louwie | Tagged Diefstal, geregtigheid, Misdaad, wetteloosheid | 2 Kommentaar	2 Responses
op November 9, 2012 at 4:34 nm brieweuitdievreemde
Wel, drink werk vir my, Louwie 😉
Ernstiger noot – ek was voorheen ‘n aanklaer en het kortliks verdedigingswerk ook gedoen. NAGmerrie. Die verval in die strafhowe kan nie beskryf word nie. Dis in die stadium beter vir my om net nooit daaraan te dink nie.
op November 9, 2012 at 6:53 nm Louwie
Ja, dit is tragies. Hoe moet ons manne in Blou, die paar wat nog hulle werk wil doen, gemotiveerd bly om maar net aan te hou doen wat hulle wil en moet?
G’n wonder baie van hulle werk nou ook al in die land van Oz en Kanada nie.